《秋风三叠寄秦少游 其二》
宋代·邢居实

秋风淅淅兮云冥冥，鸱枭昼号兮蟋蟀夜鸣。岁月徂迈兮忽如流星，少壮几时兮老冉冉其相仍。

展转反侧兮从夜达明，怅独处此兮谁适为情。长歌激烈兮涕泣交零，愿言思子兮使我心怦。

作者简介：（1068—1087）郑州阳武人，字惇夫。邢恕子。幼以奇童称。八岁作《明妃引》，知名于世。神宗元丰中，游孙觉、李常之门。所宗师者司马光、吕公著等，所从游者苏轼、黄庭坚、晁补之等。年十六、七岁，擅文章。有《呻吟集》。